
EUROOPA PARLAMENDI RESOLUTSIOONI ETTEPANEK
lihtsate maksureeglite ja maksusüsteemide erinevuse rolli kohta Euroopa konkurentsivõimes
(2024/2118(INI))
Euroopa Parlament,
–	võttes arvesse Euroopa Liidu toimimise lepingu artiklit 4 ja artikleid 63–66, samuti siseturu ning kaupade, teenuste, kapitali ja isikute vaba liikumise põhimõtteid,
–	võttes arvesse Euroopa Liidu toimimise lepingut, eriti selle artikleid 113, 114 ja 115,
–	võttes arvesse nõukogu 3. juuni 2003. aasta direktiivi 2003/49/EÜ eri liikmesriikide sidusühingute vaheliste intressimaksete ja litsentsitasude suhtes kohaldatava ühise maksustamissüsteemi kohta[footnoteRef:2] (intresside ja litsentsitasude direktiiv), [2:  ELT L 157, 26.6.2003, lk 49.] 

–	võttes arvesse nõukogu 30. novembri 2011. aasta direktiivi 2011/96/EL eri liikmesriikide ema- ja tütarettevõtjate suhtes kohaldatava ühise maksustamissüsteemi kohta[footnoteRef:3] (ema- ja tütarettevõtjate direktiiv), [3:  ELT L 345, 29.12.2011, lk 8.] 

–	võttes arvesse nõukogu 14. detsembri 2022. aasta direktiivi (EL) 2022/2523 hargmaiste ettevõtete kontsernide ja suurte riigisiseste kontsernide ülemaailmse madalaima maksustamistaseme (15 %) tagamise kohta liidus[footnoteRef:4], mis on Euroopa Liidu vastus rahvusvahelisele maksualasele koordineerimisele, [4:  ELT L 328, 22.12.2022, lk 1, ELI: http://data.europa.eu/eli/dir/2022/2523/oj.] 

–	võttes arvesse praeguseid arengusuundumusi, mis on seotud majanduse digitaliseerimisest tulenevate maksuprobleemide lahendamise kahesambalise lahendusega,
–	võttes arvesse OECD/G20 maksubaasi kahanemise ja kasumi ümberpaigutamise projekti (BEPS) 2015. aasta oktoobri lõpparuandeid,
–	võttes arvesse 14. oktoobril 2020. aastal OECD/G20 maksubaasi kahanemise ja kasumi ümberpaigutamise kaasavas raamistikus vastu võetud aruandeid esimese ja teise samba kavade kohta ning OECD 12. oktoobri 2020. aasta majandusanalüüsi ja mõjuhinnangu „Tax Challenges Arising from Digitalisation – Economic Impact Assessment“ (Digitaliseerimisest tulenevad maksuprobleemid – majandusliku mõju hindamine) tulemusi,
–	võttes arvesse OECD/G20 maksubaasi kahanemise ja kasumi ümberpaigutamise kaasava raamistiku 8. oktoobri 2021. aasta avaldust „Two-Pillar Solution to address the Tax Challenges Arising from the Digitalisation of the Economy“ (Kahesambaline lahendus majanduse digitaliseerimisest tulenevate maksuprobleemide lahendamiseks),
–	võttes arvesse OECD/G20 maksubaasi kahanemise ja kasumi ümberpaigutamise kaasava raamistiku 20. detsembri 2021. aasta teise samba näidiseeskirju ülemaailmse madalaima maksustamistaseme (15 %) riigisiseseks rakendamiseks,
–	võttes arvesse Ameerika Ühendriikide 16. augusti 2022. aasta avalikku seadust 117‑169, mida tuntakse inflatsiooni vähendamise seadusena,
–	võttes arvesse komisjoni 15. juuli 2020. aasta teatist „Õiglase ja lihtsa maksustamise tegevuskava, millega toetatakse majanduse taastamise strateegiat“ (COM(2020)0312),
–	võttes arvesse komisjoni 18. mai 2021. aasta teatist „Äriühingute maksustamine 21. sajandil“ (COM(2021)0251),
–	võttes arvesse komisjoni 22. detsembri 2021. aasta ettepanekut võtta vastu nõukogu direktiiv hargmaiste kontsernide ülemaailmse madalaima maksustamistaseme tagamise kohta Euroopa Liidus (COM(2021)0823), samuti Euroopa Parlamendi seisukohta selle ettepaneku kohta[footnoteRef:5], [5:  ELT C 479, 16.12.2022, lk 89.] 

–	võttes arvesse komisjoni 2022. aasta jaanuari uuringut „Tax compliance costs for SMEs – An update and a Supplement: final report“ (Maksukohustuse täitmisega seotud kulud VKEde jaoks – ajakohastus ja täiendus: lõpparuanne),
–	võttes arvesse komisjoni 11. mai 2022. aasta ettepanekut võtta vastu nõukogu direktiiv, millega sätestatakse eeskirjad laenuvahendite kasutamise soodustamise vähendamiseks ette nähtud kompensatsiooni ja intresside mahaarvamise piiramise kohta äriühingu tulumaksu kohaldamisel (COM(2022)0216),
–	võttes arvesse komisjoni 8. detsembri 2022. aasta ettepanekut, millega muudetakse direktiivi 2006/112/EÜ digiajastu käibemaksueeskirjade osas (COM(2022)0701), komisjoni ettepanekut võtta vastu nõukogu määrus, millega muudetakse määrust (EL) nr 904/2010 digiajastuks vajaliku käibemaksualase halduskoostöö korra osas (COM(2022)0703), komisjoni ettepanekut võtta vastu nõukogu direktiiv, millega muudetakse direktiivi 2006/112/EÜ seoses elektroonilise käibemaksust vabastamise tõendiga (COM(2024)0278), ja nõukogu 5. novembri 2024. aasta kokkulepet paketi osas, mis käsitleb käibemaksu digiajastul,
–	võttes arvesse nõukogu 10. detsembri 2024. aasta direktiivi (EL) 2025/50 ülemääraselt kinnipeetava maksu vähendamise kiiremate ja turvalisemate menetluste kohta[footnoteRef:6] (FASTER), [6:  ELT L, 2025/50, 10.1.2025, ELI: http://data.europa.eu/eli/dir/2025/50/oj.] 

–	võttes arvesse komisjoni 12. septembri 2023. aasta ettepanekut võtta vastu nõukogu direktiiv äritegevuse kohta Euroopas: tulumaksuga maksustamise raamistik (BEFIT) (COM(2023)0532),
–	võttes arvesse komisjoni 12. septembri 2023. aasta ettepanekut võtta vastu nõukogu direktiiv, millega kehtestatakse mikro-, väikeste ja keskmise suurusega ettevõtjate peakontori maksustamise süsteem ning muudetakse direktiivi 2011/16/EL (COM(2023)0528),
–	võttes arvesse komisjoni 12. septembri 2023. aasta ettepanekut võtta vastu nõukogu direktiiv siirdehindade kohta (COM(2023)0529),
–	võttes arvesse nõukogu 17. ja 18. aprilli 2024. aasta järeldusi uue Euroopa konkurentsivõime kokkuleppe kohta,
–	võttes arvesse nõukogu 24. mai 2024. aasta järeldusi „Ühtne turg kõigi hüvanguks“,
–	võttes arvesse Euroopa Ülemkogu 8. novembri 2024. aasta Budapesti deklaratsiooni uue Euroopa konkurentsivõime kokkuleppe kohta,
–	võttes arvesse nõukogu 11. märtsi 2025. aasta järeldusi maksunduse valdkonna korrastamist ja lihtsustamist käsitleva tegevuskava kohta, mis toetab ELi konkurentsivõimet,
–	võttes arvesse Euroopa Ülemkogu 20. märtsi 2025. aasta järeldusi konkurentsivõime kohta, milles keskendutakse lihtsustamisele ning regulatiivse ja halduskoormuse vähendamisele,
–	võttes arvesse oma 16. veebruari 2022. aasta resolutsiooni kuuenda käibemaksudirektiivi rakendamise kohta: mis on veel puudu ELi käibemaksulõhe ületamiseks?[footnoteRef:7], [7:  ELT C 342, 6.9.2022, lk 88.] 

–	võttes arvesse oma 7. oktoobri 2021. aasta resolutsiooni kahjulikke maksutavasid käsitleva ELi poliitika reformimise (sh käitumisjuhendi töörühma reformimise) kohta[footnoteRef:8], [8:  ELT C 132, 24.3.2022, lk 167.] 

–	võttes arvesse oma 15. veebruari 2022. aasta resolutsiooni riikide maksureformide mõju kohta ELi majandusele[footnoteRef:9], [9:  ELT C 342, 6.9.2022, lk 14.] 

–	võttes arvesse oma 10. märtsi 2022. aasta resolutsiooni üleeuroopalise kinnipeetava maksu raamistiku kohta[footnoteRef:10], milles nõutakse standarditud kinnipeetavate maksude raamistikku, [10:  ELT C 347, 9.9.2022, lk 172.] 

–	võttes arvesse oma 4. oktoobri 2022. aasta resolutsiooni uute tehnoloogiate mõju kohta maksustamisele: krüpto- ja plokiahela tehnoloogia[footnoteRef:11], [11:  ELT C 132, 14.4.2023, lk 15.] 

–	võttes arvesse oma 10. märtsi 2022. aasta resolutsiooni soovitustega komisjonile õiglase ja lihtsama maksustamise kohta, millega toetatakse majanduse taastamise strateegiat (EP järelmeetmed komisjoni juulis avaldatud tegevuskavale ja 25 algatusele käibemaksu, äritegevuse ja üksikisiku maksustamise valdkonnas)[footnoteRef:12], [12:  ELT C 347, 9.9.2022, lk 211.] 

–	võttes arvesse oma 4. mai 2022. aasta resolutsiooni Euroopa tuleviku konverentsi järelduste järelmeetmete kohta[footnoteRef:13], [13:  Vastuvõetud tekstid, P9_TA(2022)0141.] 

–	võttes arvesse oma 15. juuni 2023. aasta resolutsiooni Pandora dokumentidest ja muudest paljastustest saadud õppetundide kohta[footnoteRef:14], milles nõutakse ka aruandluse ja teabevahetuse parandamist, [14:  ELT C, C/2024/492, 23.1.2024, ELI: http://data.europa.eu/eli/C/2024/492/oj.] 

–	võttes arvesse oma 12. detsembri 2023. aasta resolutsiooni äriühingute maksustamise normide edasise reformimise kohta[footnoteRef:15], [15:  ELT C 2024/4165, 2.8.2024, ELI: http://data.europa.eu/eli/C/2024/4165/oj.] 

–	võttes arvesse 9. mai 2022. aasta Euroopa tuleviku konverentsi lõpptulemusi käsitlevat aruannet,
–	võttes arvesse Enrico Letta 2024. aasta aprilli aruannet „Much more than a market“ („Palju enamat kui turg“),
–	võttes arvesse Mario Draghi 9. septembri 2024. aasta aruannet Euroopa konkurentsivõime tuleviku kohta,
–	võttes arvesse kodukorra artiklit 55,
–	võttes arvesse majandus- ja rahanduskomisjoni raportit (A10‑0000/2025),
A.	arvestades, et ELi liikmesriigid kogusid 2023. aastal 6,712 miljardit eurot makse (sh kohustuslikud tegelikud sotsiaalmaksed), mida on 4,7 % rohkem kui 2022. aastal[footnoteRef:16]; [16:  Euroopa Komisjon, Data on Taxation Trends (Maksustamissuundumusi käsitlevad andmed), viimati ajakohastatud 10. märtsil 2025.] 

B.	arvestades, et 2023. aastal oli maksukoormus (st üldise maksutulu suhe SKPsse) ELis 39,0 % SKPst, mis on 2022. aastaga võrreldes veidi madalam[footnoteRef:17]; [17:  Euroopa Komisjon, Data on Taxation Trends (Maksustamissuundumusi käsitlevad andmed), viimati ajakohastatud 10. märtsil 2025.] 

C.	arvestades, et 2023. aastal oli käibemaksutulu suhe SKPsse 7,1 % ELi SKPst ja 18,3 % valitsemissektori kogutulust[footnoteRef:18]; [18:  Euroopa Komisjon, Data on Taxation Trends (Maksustamissuundumusi käsitlevad andmed), viimati ajakohastatud 10. märtsil 2025.] 

D.	arvestades, et komisjoni andmetel oli käibemaksutulu puudujääk 2022. aastal 89,3 miljardit eurot[footnoteRef:19]; [19:  Euroopa Komisjon, VAT gap in the EU – 2024 report (Käibemaksulõhe ELis – 2024. aasta aruanne), 2024.] 

E.	arvestades, et liikmesriigid erinevad üksteisest maksustamisest sõltuvuse, kõnealuste tulude kogumiseks nõutavate maksude ja selle poolest, kuidas on nad viimase kümne aasta jooksul oma maksude kombinatsiooni muutnud[footnoteRef:20]; [20:  Euroopa Komisjon, maksunduse ja tolliliidu peadirektoraat, Annual report on taxation 2024 – Review of taxation policies in the European Union (Aastaaruanne maksustamise kohta 2024 – Euroopa Liidu maksupoliitika läbivaatamine), 2024.] 

F.	arvestades, et Draghi põhjalikus aruandes Euroopa Liidu majandusliku olukorra kohta hoiatatakse ELi tootlikkuse ja konkurentsivõime vähenemise eest ning selle eest, et ilma otsustavate meetmeteta ootab Euroopa Liitu ees aeglane ja vaevarikas langus, rõhutades ühtlasi vajadust kooskõlastatud poliitika järele ning vajadust vähendada bürokraatlikke takistusi konkurentsivõime suurendamiseks ning teha kindlaks ja kaotada tarbetud reeglid, sealhulgas maksustamise valdkonnas;
Maksustamine ja ettevõtluskeskkond
1.	toonitab, et lihtsad ja prognoositavad maksureeglid peaksid lihtsustama maksumaksjatel makse tasuda ning valitsustel tulusid hallata ja koguda; rõhutab vajadust luua nõuete täitmist soodustav ja ettevõtlust toetav Euroopa Liit, kus tootmissektorid saavad konkureerida ja jõudsalt areneda ning töötajad saavad teenida korralikku sissetulekut;
2.	rõhutab, et ELi maksusüsteem peaks järgima subsidiaarsuse ja proportsionaalsuse põhimõtteid ning et liikmesriikidele peaks jääma õigus kohandada oma maksusüsteeme oma spetsiifilistele riiklikele vajadustele vastavalt, järgides samal ajal ühiseid standardeid ja tagades tulude tõhusa kasutamise;
3.	märgib, et Euroopa äriühingud, eelkõige väikesed ja keskmise suurusega ettevõtjad (VKEd), on kogu Euroopas majanduskasvu ja töökohtade loomise peamised tõukejõud; tuletab meelde, et VKEd seisavad silmitsi suurte fiskaalprobleemidega, mis on tingitud keerulistest maksureeglitest ja erinevatest maksusüsteemidest, mis põhjustavad suurt halduskoormust ja nõuete täitmisega seotud kulusid, takistades nende kasvu ja innovatsiooni; nõuab tungivalt, et komisjon uuriks lahendusi, millega lihtsustataks maksumenetlusi ja vähendataks nõuete täitmisega seotud kulusid;
Konkurentsivõime ja majanduskasv
4.	tunneb heameelt Euroopa Ülemkogu järelduste üle uue Euroopa konkurentsivõime kokkuleppe kohta; peab sellega seoses kahetsusväärseks maksustamise valdkonna kui Euroopa konkurentsivõime parandamise peamise teguri väljajätmist; nõuab paremat maksualast koostööd ELis, vähendades killustatust ja keerukust, edendades samal ajal suuremat koostööd ja usaldust liikmesriikide vahel, et suurendada Euroopa majanduse konkurentsivõimet;
5.	tunneb heameelt Euroopa Ülemkogu järelduste üle maksunduse valdkonna korrastamise ja lihtsustamise kohta; rõhutab, et tulevastes ELi maksustamisalastes algatustes tuleks keskenduda haldustoimingute lihtsustamisele, kattuvate maksureeglite kaotamisele (kui see on asjakohane), maksureeglite selguse suurendamisele ja kohaldamise ühtlustamisele;
Maksude lihtsustamine ja digitaliseerimine
6.	tuletab meelde komisjoni prioriteeti tagada äritegevuse lihtsustamine kõigis poliitikavaldkondades, sealhulgas maksustamise valdkonnas, et vähendada aruandlusnõudeid 25 % (ja VKEde puhul vähemalt 35 %); kutsub sellega seoses komisjoni üles tegema süstemaatiliselt kõigi uute maksualaste seadusandlike ettepanekute mõju eelhindamisi ning praeguste meetmete puhul konkurentsivõime kontrolle, et kvantifitseerida halduskoormuse eeldatav vähenemine ja tagada, et uued reeglid on kooskõlas ELi majanduskasvu eesmärkidega;
7.	tuletab meelde, et lihtsad, stabiilsed ja prognoositavad maksureeglid on konkurentsivõimelise majanduse jaoks hädavajalikud; kutsub komisjoni üles juhtima kõiki liikmesriike lihtsustatud maksusüsteemi suunas, et vähendada äriühingute halduskoormust; võtab teadmiseks, et peamised lahendused halduskoormuse vähendamiseks, eriti VKEde puhul, seisnevad maksukindluses ning tagastamismenetluste ja mahaarvamiste lihtsustamises;
8.	toonitab digitaliseerimise, eelkõige tehisintellekti potentsiaali vähendada äriühingute, eriti VKEde halduskoormust ja nõuete täitmisega seotud kulusid; nõuab tungivalt, et komisjon ja liikmesriigid edendaksid maksuhalduse digitaliseerimist ja lihtsustamist;
9.	kutsub komisjoni üles hindama ja lihtsustama kehtivat käibemaksuraamistikku, vähendama halduskoormust, suurendama konkurentsivõimet ning vähendama eeldatava tulu ja tegelikult kogutud summa vahelist lõhet (käibemaksulõhe);
10.	kordab Euroopa Parlamendi seisukohta peakontori maksu (HOT), laenu teel rahastamise sooduskohtlemise vähendamiseks ettenähtud kompensatsiooni (DEBRA) ning ülemääraselt kinnipeetava maksu vähendamise kiiremate ja turvalisemate menetluste (FASTER) kohta; võtab teadmiseks käimasolevad arutelud ettepaneku „Äritegevus Euroopas: tulumaksuga maksustamise raamistik“ (BEFIT) üle;
OECD 1. ja 2. sammas ning rahvusvaheline maksustamine
11.	kordab ELi pühendumust OECD II samba kokkuleppe rakendamisele, võttes samal ajal arvesse II samba reeglite praegust olukorda, sealhulgas hiljutist USA presidendi 20. jaanuari 2025. aasta täidesaatvat korraldust, milles kinnitatakse, et OECD ülemaailmsel maksukokkuleppel ei ole Ameerika Ühendriikides õigusjõudu ega -mõju; nõuab tungivalt, et komisjon teavitaks Euroopa Parlamenti erandolukorra kavadest ning võtaks kiireid ja sihipäraseid meetmeid, et kaitsta ELi huve ja hoida ära survemeetmeid;
12.	rõhutab, et 2. sammas peaks tagama hargmaiste ja suurte riigisiseste kontsernide ülemaailmse madalaima maksustamistaseme liidus; väljendab heameelt selle riigisisesesse õigusesse ülevõtmise üle; nõuab selle rakendamisel õigusselgust ning loodab, et haldussuuniste läbirääkimiste ja avaldamise protsess jõuab peagi lõpule ning et sellega antakse 2. samba kohaldamisalasse kuuluvatele äriühingutele vajalik kindlus; ootab edasist arengut OECD alalise „safe harbour“-põhimõtte osas;
13.	märgib, et viimastel aastatel on Euroopa Liit järginud auahnet tegevuskava maksudest kõrvalehoidmise ja maksustamise vältimise vastu võitlemiseks ning kehtestanud mitmeid uusi sätteid ja aruandlusnõudeid (nt maksustamise vältimise vastase direktiivi (ATAD) kaudu); võtab teadmiseks komisjoni teadaande, et ta hindab maksustamise vältimise vastast direktiivi II samba valguses ja esitab 2025. aasta kolmandas kvartalis meetmete kohta põhjaliku aruande;
14.	võtab teadmiseks OECD poolt 2023. aasta oktoobris avaldatud mitmepoolse konventsiooni, milles määrati kindlaks 1. samba A-summa rakendamise tehnilised normid, ning käimasolevad läbirääkimised;
Maksutõkked ühtsel turul
15.	märgib, et ELi killustatud maksumaastik tekitab ELi ettevõtjatele, eelkõige VKEdele, raskusi, ebakindlust ja suuri nõuete täitmisega seotud kulusid; rõhutab vajadust tegeleda piiriüleste investeeringute maksutõketega ja suurendada võrdsust ettevõtluse rahastamisel; tuletab sellega seoses meelde Draghi aruannet, milles rõhutatakse asjaolu, et ELi kodanikel peaks olema võimalik teha investeeringuid teistes liikmesriikides ilma keeruliste maksustamismenetlusteta, millega tegelikkuses kaasneb topeltmaksustamine;
Maksudest kõrvalehoidmise ja agressiivse maksuplaneerimise vastu võitlemine
16.	kohustub võitlema agressiivse maksuplaneerimise vastu õiglase Euroopa nimel, võttes arvesse VKEde ning madalama ja keskklassi leibkondade spetsiifilist olukorda ja huve; tunnistab, et agressiivsel maksuplaneerimisel on tuludele oluline mõju, sest see muudab majanduses osalejate jaoks tingimuste tasakaalu ja võib kahjustada maksumoraali; nõuab tungivalt, et komisjon parandaks liikmesriikidevahelist koostööd agressiivse maksuplaneerimise käsitlemisel, eelkõige tõhusama teabevahetuse, koordineeritud auditite ja parema täitmise tagamise kaudu;
17.	märgib maksustamisalase halduskoostöö direktiivi rolli maksudest kõrvalehoidmise vähendamisel ja läbipaistvuse suurendamisel, juhtides samal ajal tähelepanu keerukusele ja halduskoormusele, mis tuleneb eelkõige kuuendast maksustamisalasest halduskoostöö direktiivist;
18.	nõuab tõhustatud koostööd Euroopa Prokuratuuri ja Eurofisci vahel, et tugevdada luureteabe jagamist, koordineeritud täitmise tagamise alaseid pingutusi ja piiriüleseid uurimisi võitluses käibemaksupettuse ja muude maksudest kõrvalehoidmise vormide vastu;
Piiriülene maksustamine ja tööjõu liikuvus
19.	kutsub komisjoni üles esitama uuringu selle kohta, kuidas lihtsustada maksureegleid ja vähendada maksusüsteemide erinevust piiriüleste töötajate ja füüsilisest isikust ettevõtjate jaoks, et suurendada konkurentsivõimet; märgib, et lahknevad riiklikud maksusüsteemid tekitavad halduskoormust, õiguskindlusetust ja topeltmaksustamist, takistades tööjõu liikuvust ja piiriülest ettevõtlust;
Maksustamine ja innovatsioon
20.	kutsub komisjoni üles tegema kooskõlas Draghi aruandes esitatud ettepanekutega lisauuringuid teadus- ja arendustegevuse ning innovatsiooni maksusoodustuste mõju kohta Euroopa konkurentsivõime suurendamisele ülemaailmsel areenil; nõuab suuremat koostööd ja usaldust liikmesriikide vahel ning samal ajal võrdsete võimaluste edendamist e-kaubanduse, digiteenuste ja muude kiiresti kasvavate sektorite jaoks;
21.	teeb presidendile ülesandeks edastada käesolev resolutsioon nõukogule ja komisjonile.

Raportöör on seisukohal, et praegusel majandusmaastikul peame püüdlema lihtsustamise poole ning vähendama regulatiivset ja halduskoormust.
Euroopa Liidu maksumaastik on kriitilises olukorras, mis nõuab tasakaalu saavutamist majanduskasvu edendamise, konkurentsivõime suurendamise ja õiglase maksustamise tagamise vahel. Arenev majanduskeskkond, mida iseloomustavad digitaliseerimine ja üleilmastumine, eeldab kooskõlastatud maksupoliitikat, et lahendada piiriüleseid probleeme, vähendades samal ajal ettevõtjate, eelkõige väikeste ja keskmise suurusega ettevõtjate (VKEd) halduskoormust.
Euroopa Liidu lepingu artiklis 4 ja Euroopa Liidu toimimise lepingus sätestatud põhimõtetes rõhutatakse siseturu ning kaupade, teenuste, kapitali ja isikute vaba liikumise tähtsust. Prognoositav maksuraamistik on väga oluline, et toetada siseturgu ja tagada, et ettevõtjad saavad ilma liigse keerukuseta piiriüleselt tõhusalt tegutseda. Kuigi EL on teinud edusamme maksudest kõrvalehoidmise ja maksustamise vältimise vastu võitlemisel, on vaja lisameetmeid bürokraatlike takistuste vähendamiseks ja ettevõtlussõbralikuma keskkonna loomiseks, nagu on rõhutatud Draghi aruandes Euroopa konkurentsivõime tuleviku kohta.
Maksude lihtsustamine ja digitaliseerimine on keskse tähtsusega, et vähendada nõuete täitmisega seotud kulusid ja suurendada tõhusust. Komisjoni kohustus vähendada aruandlusnõudeid 25 % (ja VKEde puhul vähemalt 35 %) on samm õiges suunas. Uute maksualaste ettepanekute mõju eelhindamine ja kehtivate meetmete puhul tehtav konkurentsivõime kontroll aitavad viia maksupoliitika kooskõlla laiemate majanduslike eesmärkidega.
Maksuhalduse digitaliseerimisel on suur potentsiaal vähendada halduskoormust. Tehisintellekti ja digivahendite kasutamine võib ühtlustada nõuete täitmise protsesse, muutes keerukates maksureeglites orienteerumise äriühingute, eelkõige VKEde jaoks lihtsamaks.
Tihedam koostöö liikmesriikide vahel on äärmiselt oluline, et võidelda maksudest kõrvalehoidmise ja agressiivse maksuplaneerimise vastu. Parem teabevahetus, kooskõlastatud auditid ja tõhusamad täitmise tagamise mehhanismid võivad tõhustada maksualaste kuritarvituste vastast võitlust.
Kokkuvõttes tuleb ELi maksualases tegevuskavas seada esikohale lihtsustamine, digitaliseerimine ja koostöö, et luua õiglasem ja konkurentsivõimelisem maksukeskkond. Vähendades erinevusi ja keerukust, tõhustades digivahendeid ja võttes omaks kooskõlastatud poliitikameetmed, suudab EL panna aluse lähiaastate kestlikule majanduskasvule ja heaolule.

<FootprintIntro>Vastavalt kodukorra I lisa artiklile 8 kinnitab raportöör, et ta sai raporti projekti koostamisel sisendmaterjali järgmistelt üksustelt või isikutelt:</FootprintIntro>
	Üksus ja/või isik

	DG TAXUD, European Commission

	European Banking Federation

	BusinessEurope

	Tax Foundation



Eespool esitatud loetelu koostamise eest vastutab ainuisikuliselt raportöör.
Kui loetelus on märgitud füüsiliste isikute nimi või ametikoht või mõlemad, kinnitab raportöör, et ta on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.

